RESOLUCIÓN do 12 de agosto de 2025 pola que se publica a concesión das prazas para os grupos de tecnificación e de rendemento deportivo ao abeiro da Orde do 4 de xuño de 2025 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2025/26, e se procede á súa convocatoria (código de procedemento PR952A).
Consellería de Presidencia, Xustiza e Deportes — III. Outras disposicións — 22/08/2025

Antecedentes.
Primeiro. No
Diario Oficial de Galicia
número 115, do pasado 18 de xuño, publicouse a Orde do 4 de xuño de 2025 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2025/26, que establecía no seu artigo 2 un prazo límite de presentación das solicitudes dun mes a partir do día seguinte ao da súa publicación no DOG.
Segundo. Unha vez que todas as federacións obxecto desta convocatoria presentaron as solicitudes correspondentes, na data do 24 de xullo de 2025, a Comisión de Selección reunida para o efecto valora as solicitudes presentadas de conformidade coa documentación achegada e eleva o informe proposta de valoración provisional ao secretario xeral para o Deporte. O 24.7.2025 publícase na web da Secretaría Xeral para o Deporte http://deporte.xunta.gal/ a listaxe provisional de solicitudes admitidas, excluídas e pendentes de emenda, as listaxes de puntuacións provisionais das persoas solicitantes das prazas de tecnificación e das prazas de rendemento deportivo, e de adxudicación provisional de prazas de conformidade coas puntuacións acadadas.
Terceiro. De conformidade co artigo 10.2 da Orde do 4 de xuño de 2025, as persoas interesadas puideron formular reclamacións á proposta de puntuacións publicada durante un prazo de 10 días hábiles. Unha vez rematado o prazo de reclamacións, presentáronse 15 reclamacións. As ditas reclamacións foron examinadas pola Comisión de valoración na sesión do 11 de agosto de 2025 e elevouse nesa mesma data o informe proposta de valoración definitiva ao secretario xeral para o Deporte.
Nesa mesma data, a Secretaría Xeral para o Deporte emite a proposta de resolución definitiva, xa que non figuran no procedemento nin son tidos en conta na resolución outros feitos nin outras alegacións ou probas que as aducidas polas persoas interesadas.
Fundamentos xurídicos.
– Lei 3/2012, do 2 de abril, do deporte de Galicia.
– Orde do 4 de xuño de 2025 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2025/26, e se procede á súa convocatoria (código de procedemento PR952A).
– Lei 39/2015, do 1 de outubro, do procedemento administrativo común das administracións públicas.
– Decreto 136/2024, do 20 de maio, polo que se establece a estrutura orgánica da Consellería de Presidencia, Xustiza e Deportes.
Unha vez acreditadas as actuacións levadas a cabo pola Comisión de Selección a que se refire o artigo 9 da Orde do 4 de xuño de 2025 pola que se establecen as bases reguladoras para a concesión de prazas, en réxime de concorrencia competitiva, de tecnificación e rendemento deportivo para o Centro Galego de Tecnificación Deportiva para a tempada 2025/26, tendo en conta a proposta de resolución da Secretaría Xeral para o Deporte, logo do estudo detallado das solicitudes formuladas para comprobar a concorrencia dos requisitos requiridos, e en virtude das atribucións que me foron conferidas,
Primeiro. Outorgarlles as prazas para o uso das instalacións do Centro Galego de Tecnificación Deportiva ás persoas deportistas que se recollen no anexo I (grupo de tecnificación) e II (grupo de rendemento) desta proposta de resolución, ordenadas alfabeticamente, unha vez aplicados os criterios establecidos nos artigos 17, 20, 21 e 22 das bases reguladoras do procedemento.
Segundo. Denegar as solicitudes que se recollen no anexo III (grupo de tecnificación) e IV (grupo de rendemento) desta proposta de resolución, ordenadas alfabeticamente, por non obter a condición de beneficiarias con base no establecido nos artigos 17, 18, 20, 21 e 22 das bases reguladoras do procedemento.
Terceiro. Publicar as puntuacións outorgadas a cada persoa deportista no anexo V (grupo de tecnificación) e VI (grupo de rendemento) desta resolución.
Cuarto. Esta resolución publicarase no
Diario Oficial de Galicia
, exporase na páxina web da Secretaría Xeral para o Deporte https://deporte.xunta.gal/ e será notificada ás federacións deportivas galegas solicitantes.
Esta resolución esgota a vía administrativa e contra ela pode interpoñerse un recurso potestativo de reposición ante a persoa titular da Consellería de Presidencia, Xustiza e Deportes, no prazo dun mes contado a partir do día seguinte ao da súa publicación no
Diario Oficial de Galicia
, segundo o disposto nos artigos 123 e 125 da Lei 39/2015, do 1 de outubro, do procedemento administrativo común das administracións públicas, ou ben un recurso contencioso-administrativo ante o Tribunal Superior de Xustiza de Galicia, no prazo de dous meses contados a partir do día seguinte ao da súa publicación, segundo dispoñen os artigos 10 e 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 12 de agosto de 2025
Listaxe de persoas deportistas admitidas para as instalacións do CGTD de Pontevedra (por orde alfabética).
Listaxe de persoas deportistas admitidas para as instalacións do CGTD (Pontevedra).
a) Bolsas de residente 2 (por orde alfabética):
b) Bolsas de externo/a 2 (por orde alfabética):
Listaxe de solicitudes denegadas para as instalacións do CGTD de Pontevedra (por orde alfabética).
Motivo da non concesión da bolsa:
Listaxe de solicitudes excluídas para as instalacións do CGTD de Pontevedra (por orde alfabética).
Motivo da non concesión da bolsa: